## Rezultati javnog savjetovanja i izmjene prema istima

Tijekom javnog savjetovanja zaprimljena su samo dva očitovanja, i to od:

1. Udruga za zaštitu i razvoj kulturne i prirodne baštine Karlovca - primjedbe i komentari isključivo izražavaju općenito pozitivno mišljenje o strategiji i daju sugestije generalne naravi pa slijedom toga nisu napravljene nikakve izmjene u dokumentu SRVUPKA
2. Nezavisna lista Davora Petračića – Naš Karlovac - primjedbe i komentari obrađeni su kako slijedi u tablici u nastavku:

|  |  |  |
| --- | --- | --- |
| *Rbr* | *Komentar* | *Odgovor/izmjena* |
| 1 | Turizam – str. 41 – podaci o cikloturističkim stazama ne odgovaraju istini – više je od 700 km duljine staza na razini županije te još toliko staza na razini gradova i općina. (https://cyclingadventure.net/karlovac-duga-resa/; https://cyclingadventure.net/ozalj-zumberak/; ) | Primjedba uvažena.  Podatak o dužini biciklističkih staza na str. 41 izmijenjen. |
| 2 | -  Također netočno da postoji najduži drveni most u Hrvatskoj kod Mrežničkog Briga (srušen još 2011. Godine i napravljen betonski s drvenim elementima) | Primjedba uvažena.  Podatak o mostu na str. 42. izbrisan. |
| 3 | -  turistički imidž i prepoznatljivost temelji na krilaticama 'grad na četiri rijeke' i 'grad susreta' te zaštićenoj i jedinstvenoj urbanoj cjelini Zvijezde – potpuno promašeno, sasvim sigurno turisti ne dolaze zbog Zvijezde i stanja u kojem se nalazi – turistička strategija zastarjela; | Primjedba uvažena.  Tekst na str. 42 korigiran: riječi “temeljen na” zamijenjene sa “pokušava se izgraditi na”. |
| 4 | -  str. 45, Natura 2000, Ribnjaci Crna Mlaka – Područje Zagrebačke županije, netočan podatak; Ribnjaci Draganić – područje općine Draganić – netočan podatak | Primjedba uvažena.  Navedena dva područja izbrisana iz tablice br. 30. |
| 5 | -  str. 50 – obnovljivi izvori energije – u tabeli je navedena Mala Hidroelektrana Korana 1- Karlovac tvrtke KORANA 354 d.o.o. za usluge da ima sklopljen ugovor sa HROTE o otkupu električne energije – da li to znači da projekt ide dalje bez obzira na sve? | Primjedba ne zahtjeva izmjenu SRVUPKA, s obzirom da se radi o tablici u kojoj se navode Projekti OIE s kojima je HROTE sklopio ugovor o otkupu električne energije, što uključuje i nerealizirane projekte.  U odgovor na postavljeno pitanje, naglašavamo da u Akcijskom planu SRVUPKA nije predviđena realizacija male hidroelektrane. |
| 6 | -  Str. 51. - Na urbanom području također ne postoji sustav riječnog prometa, ali je isti planiran u vidu državnog plovnog puta II. klase rijekom Kupom kojim bi se povezali Karlovac i naselje Šišljavić. Riječna luka planirana je na poziciji Banijskog mosta u naselju Karlovac, a planom se također predviđa također i izgradnja pristaništa na rijekama na urbanom području u svrhu jačanja turističke konkurentnosti destinacije. U navedenom slučaju, ova pristaništa bi uključivala isključivo građevine namijenjene za pristajanje plovila te ukrcaj i iskrcaj posjetitelja – kako kada Kupa nije plovna najveći dio godine? | Primjedba (pitanje) ne zahtjeva izmjenu SRVUPKA.  U odgovor na postavljeno pitanje, naglašavamo da se radi o analitičkom dijelu dokumenta u kojem se tek navode generalni planovi vezano za sustav riječnog prometa. Unatoč rečenom, postavljeno pitanje je opravdano te će na njega biti potrebno dati odgovor u fazi planiranja eventualnog projekta. |
| 7 | -  Str. 60 – SWOT analiza urbano okruženje – u slabostima prisustvo minski sumnjivog područja!!! | Primjedba uvažena.  Alineja na str. 60 brisana. |
| 8 | -  Str. 63. – Strateški ciljevi grada Karlovca - 1. Konkurentno gospodarstvo, 2. Poboljšanje kvalitete života, 3. Revitalizacija gradske Zvijezde – sve to prema važećim dokumentima | Primjedba nejasna. |
| 9 | -  Str. 64. – U planskim domenama VUPKA u sve tri jedinice lokalne samouprave dominiraju projekti iz Kulture, turizma i sporta; Mobilnosti, pristupačnosti i prometa te Energije, okoliša i prirode – Koliko je to u skladu sa strateškim ciljevima grada Karlovca? | Primjedba ne zahtjeva izmjenu SRVUPKA.  Također, naglašavamo da se u spomenutom poglavlju radi o pregledu tzv inicijalne baze projekata u odnosu na “planske domene”, ili sektore, što ne treba izjednačavati sa strateškim prioritetima. Kako je navedeno na stranici 64 (naglasak dodan):  ”*U narednim tablicama predstavlja se analiza teritorijalnih potreba VUP Karlovac korištenjem planskih (tematskih) domena koje se koriste radi strukturiranja operativne analize potreba i mogućnosti na danom području, odnosno za tematsku klasifikaciju projekata i konceptualizaciju mogućih razvojnih pravaca*” |
| 10 | -  Str. 77 – Zaštićeni kulturni objekt Sportska dvorana Mladost???? | Primjedba nejasna. |
| 11 | -  Str. 81 - Veliki projekt **Eko turizam na rijekama VUPKA** je dugoročan multidimenzionalan projekt razvoja lokalne turističke ponude VUPKA, uz istovremenu revitalizaciju lokalne proizvodnje te zaštitu kulturne i prirodne baštine. Projekt je trenutno u fazi izrade studije predizvodljivosti, a obuhvaća izgradnju sustava riječnih pristaništa na rijeci Kupi, obnovu žitnog magazina na Dubovcu, interpretacijski centar lađarstva, uređenje kupališta na rijekama VUPKA, izradu tematskih ruta, promociju i brendiranje. – pitanje plovnosti rijeke Kupe, kako ju postići; ono što povezuje sva tri prostora (Karlovac, Duga Resa, Ozalj) je cikloturizam – izrađen operativni plan razvoja cikloturizma za čitavu županiju – mogućnost zajedničkog traženja sredstava za to iz domaćih i europskih  fondova!! | Nije jasno da li se primjedbom sugerira modifikacija navedenog projekta Eko turizam na rijekama VUPKA ili nešto drugo, no u svakom slučaju, primjedba će biti razmotrena i uvažena u trenutku kada istaknuto pitanje postane relevantno (u slučaju eventualne razrade ove projektne ideje, kao i drugih koje se tiču eko turizma). |